CELEX: 32014R0646
Language: hu
Date: 2014-06-12 00:00:00
Title: A Bizottság 646/2014/EU végrehajtási rendelete ( 2014. június 12. ) egyes áruk Kombinált Nómenklatúra szerinti besorolásáról

18.6.2014   
            
            
               HU
            
            
               Az Európai Unió Hivatalos Lapja
            
            
               L 178/2
            
         A BIZOTTSÁG 646/2014/EU VÉGREHAJTÁSI RENDELETE
   (2014. június 12.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 12-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Acéltermék, amelynek szára részben menetes, részben pedig műanyaggal bevont. A csavarfejen keresztben hornyolt bemélyedés található. A csavar vége nem kúpos kialakítású és nem is hegyes. A termék körülbelül 45 mm hosszú és a külső átmérője körülbelül 7 mm.
                  A terméket bútorvasalatok részeként tervezték. A termék menetes végét a bútor egyik részén előre kifúrt lyukba kell csavarozni. A fejet a bútor másik részén előre kifúrt lyukba kell beilleszteni. A bútor két lapja úgy kapcsolódik egymáshoz, hogy a fej a vasalat másik részének (a bemutatás során nem mellékelik) hornyába reteszelődik.
                  
                      (1) Lásd a képet.
               
               
                  7318 19 00
               
               
                  A besorolást a Kombinált Nómenklatúra értelmezésére vonatkozó 1., 3. b) és 6. általános szabály, a Kombinált Nómenklatúra 83. árucsoportjához tartozó Megjegyzések 1. pontja, valamint a 7318 és a 7318 19 00 KN-kód szövege határozza meg.
                  A termék két alapanyagból álló összetett áru. A terméket azon alapanyag szerint kell besorolni, amely lényeges jellemzőjét adja (fém).
                  A terméknek a 8302 vtsz. alá, bútorok nem nemesfémből való vasalásaként történő besorolása kizárt, mivel a termék csak egy részét képezi a teljes vasalatnak, és a 7318 vtsz. alá tartozó csavarmenetes áru jellemzőivel rendelkezik (lásd a 83. árucsoport Megjegyzéseinek 1. pontját).
                  A termék nem tekinthető a 7318 vtsz. alá tartozó csavarnak, mivel önmagában nem képes árukat összeerősíteni vagy összeszerelni. Kizárólag a menetes végét csavarozzák be, míg a másik vége a vasalat másik részének hornyába reteszelődik. Következésképp a 7318 12, a 7318 14 vagy a 7318 15 KN-kód alá történő besorolás kizárt.
                  Ezért a terméket a 7318 19 00 KN-kód alá, acélból készült más csavarmenetes áruként kell besorolni.
               
            
         (1)  A kép csupán tájékoztató jellegű.